《过东梁山西梁山》
明代·周伦

东西万古石梁存，潮落潮生几处痕。一水中流通鹢棹，两山相向过龙门。

楼台依约高藏寺，烟树迷茫下有村。风便未登聊问俗，诗成秪自引壶尊。

作者简介：（1463—1542）苏州府昆山人，字伯明，号贞翁。弘治十二年进士。授新安知县，擢大理寺少卿，官至南京刑部尚书。有《贞翁稿》、《西台纪闻》、《医略》等。